ICHI ดีดกลับ 8% หลังร่วงแรง 6 วันติด! โบรกฯมองแนวโน้มปี 61 ยังโต!
ICHI ดีดกลับ 8% หลังร่วงแรง 6 วันติด! โบรกฯมองแนวโน้มปี 61 ยังโต! ล่าสุด ณ เวลา 10.47 น. อยู่ที่ 8.55 บาท บวก0.60 บาท หรือ 7.55% สูงสุดที่ 8.75 บาท ต่ำสุดที่ 8.55 บาท ด้วยมูลค่าซื้อขาย 58.70 ล้านบาท
23 ก.พ. 2561

ผู้สื่อข่าวรายงานว่า ราคาหุ้นบริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 10.47 น. อยู่ที่ 8.55 บาท บวก0.60 บาท หรือ 7.55% สูงสุดที่ 8.75 บาท ต่ำสุดที่ 8.55 บาท ด้วยมูลค่าซื้อขาย 58.70 ล้านบาท ขณะที่ดัชนีตลาดหุ้นไทยโดยรวมบวก 0.34%

โดยราคาหุ้นปรับตัวขึ้นแรงในวันนี้ ถึงแม้บริษัทจะรายงานผลประกอบการปี 2560 ออกมา โดยมีกำไรลดลงถึง 14% อย่างไรก็ตามคาดว่าประเด็นดังกล่าวถือว่ารับรู้ไปแล้ว ในวันนี้จึงได้เห็นแรงซื้อคืนกลับเข้ามาอีกครั้งหลังจากหุ้นร่วงหนักมา  6 วันทำการติดต่อกัน นับตั้งแต่ราคาหุ้นอยู่ที่ระดับ 9.40 บาท เมื่อวันที่ 15 ก.พ.2561 ขณะที่นักวิเคราะห์มองกว่ากำไรปี 2561 จะยังคงเติบโต
ทั้งนี้ บริษัท อิชิตัน กรุ๊ป จำกัด (มหาชน) หรือ ICHI รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

พร้อมเตรียมจ่ายเงินปันผลจากงวดดำเนินงานวันที่ 1 ม.ค. 2560 ถึงวันที่ 31 ธ.ค. 2560 เป็นเงินสดในอัตรา 0.15 บาทต่อหุ้น ขึ้นเครื่องหมาย XD วันที่ 2 พ.ค. 2561 กำหนดจ่ายปันผล 18 พ.ค. 2561
 
ด้าน บล.ฟินันเซีย ไซรัส ระบุในบทวิเคราะห์แนะ”ถือ”หุ้น บมจ.อิชิตัน กรุ๊ป (ICHI) กำไรสุทธิไตรมาส 4/60 อยู่ที่ 93 ล้านบาท เพิ่มขึ้น 65% จากไตรมาสก่อน และพลิกจากขาดทุน 55 ล้านบาท ในไตรมาส 4/59 ถ้าไม่รวมด้อยค่าความนิยมแบรนด์ไบเล่ 24 ล้านบาท จะมีกำไรปกติ 138 ล้านบาท เพิ่มขึ้น 100% เมื่อเทียบต่อไตรมาส จากรายได้ส่งออกที่โตแรง แต่ในประเทศยังชะลอต่อเนื่อง กำไรสุทธิทั้งปี 2560 อยู่ที่ 315 ล้านบาท ลดลง 15% จากปี 2559 ต่ำสุดในรอบ 6 ปี
ด้าน แนวโน้มปี 2561 จะกลับมาโตจากฐานต่ำและตลาดส่งออกที่ยังดี แต่ปรับลดกำไรลงเหลือ 483 ล้านบบาท เพิ่มขึ้น 53% จากปีก่อน และปรับลดราคาเป้าหมายลงเป็น 8.5 บาท จาก 9.7 บาท
 
 